รัฐบาลไทย-ข่าวทำเนียบรัฐบาล-"เสริมศักดิ์" เปิดตัวนางสงกรานต์ ปี ๒๕๖๗ แอนโธเนียสวมชุดไทยง่ามสง่า เป็น “นางมโหธรเทวี  พร้อมเพลงสงกรานต์นานาชาติ เชิญชวนประชาชนร่วมกิจกรรมทั่วประเทศ
วันอังคารที่ 5 มีนาคม 2567
"เสริมศักดิ์" เปิดตัวนางสงกรานต์ ปี ๒๕๖๗ แอนโธเนียสวมชุดไทยง่ามสง่า เป็น “นางมโหธรเทวี  พร้อมเพลงสงกรานต์นานาชาติ เชิญชวนประชาชนร่วมกิจกรรมทั่วประเทศ
"เสริมศักดิ์" เปิดตัวนางสงกรานต์ ปี ๒๕๖๗ แอนโธเนียสวมชุดไทยง่ามสง่า เป็น “นางมโหธรเทวี  พร้อมเพลงสงกรานต์นานาชาติ เชิญชวนประชาชนร่วมกิจกรรมทั่วประเทศ
"เสริมศักดิ์" เปิดตัวนางสงกรานต์ ปี ๒๕๖๗ แอนโธเนียสวมชุดไทยง่ามสง่า เป็น “นางมโหธรเทวี พร้อมเพลงสงกรานต์นานาชาติ เชิญชวนประชาชนร่วมกิจกรรมทั่วประเทศ
(๔ มี.ค. ๖๗) นายเสริมศักดิ์ พงษ์พานิช รัฐมนตรีว่าการกระทรวงวัฒนธรรม เป็นประธานงานแถลงข่าว เปิดตัวนางมโหธรเทวี นางสงกรานต์ประจําปี ๒๕๖๗ และเพลงสงกรานต์ ฉบับภาษาต่างประเทศ
ในโอกาสที่ องค์การยูเนสโก ได้ประกาศขึ้นทะเบียน “สงกรานต์ในประเทศไทย” เป็นมรดกวัฒนธรรมที่จับต้องไม่ได้ของมนุษยชาติ พร้อม นายโกวิท ผกามาศ อธิบดีกรมส่งเสริมวัฒนธรรม นางอติพร สุนทรสนาน เสนะวงศ์ เจ้าของและผู้จัดการวงดนตรีสุนทราภรณ์ รศ.ดร.จารุณี หงส์จารุ อาจารย์ประจําภาควิชาศิลปการละครคณะอักษรศาสตร์ จุฬาลงกรณ์มหาวิทยาลัย นายพหลยุทธ กนิษฐบุตร รองอธิการบดีสถาบันบัณฑิตพัฒนศิลป์ และ นางนฤมล เลี้ยงรักษา รองประธานสภาวัฒนธรรมกรุงเทพมหานคร ร่วมแถลงข่าว ณ หอประชุมใหญ่ ศูนย์วัฒนธรรมแห่งประเทศไทย
นายเสริมศักดิ์ ประธาน กล่าวว่า รัฐบาลมุ่งขับเคลื่อนซอฟต์พาวเวอร์ ในส่วนของกระทรวงวัฒนธรรมได้กําหนดนโยบาย เพื่อผลักดันให้ประเทศไทยเป็นหมุดหมายการท่องเที่ยวเชิงวัฒนธรรมของนักท่องเที่ยวทั่วโลก ช่วยสร้างงาน สร้างรายได้แก่ประชาชนและชุมชนและส่งเสริมเศรษฐกิจของประเทศ โดยประเพณี “สงกรานต์ในประเทศไทย (Songkran in Thailand, traditional Thai New Year Festival)” ได้รับการประกาศขึ้นทะเบียนในรายการตัวแทนมรดกวัฒนธรรมที่จับต้องไม่ได้ของมนุษยชาติ โดยองค์การการศึกษา วิทยาศาสตร์ และวัฒนธรรมแห่งสหประชาชาติ (ยูเนสโก) เมื่อเดือนธันวาคมที่ผ่านมา
“ประเพณีสงกรานต์ในประเทศไทย” เป็นประเพณีเก่าแก่ของไทยที่สืบทอดมาตั้งแต่สมัยโบราณ เป็นประเพณีแห่งความสุข ความอบอุ่น อ่อนโยน เต็มไปด้วยบรรยากาศของความกตัญญู ความสนุกสนาน ความเอื้ออาทรและการให้เกียรติ เคารพซึ่งกันและกัน รัฐบาล โดยความร่วมมือกับทุกภาคส่วนกําหนดจัดงาน “Maha Songkran World Water Festival : ประเพณีสงกรานต์ไทย หมุดหมายนักท่องเที่ยวทั่วโลก” ในช่วงเดือนเมษายน โดยมีการจัดกิจกรรมทั้งในส่วนกลาง (กรุงเทพมหานคร) และส่วนภูมิภาค จึงขอเชิญชวนคนไทยและชาวต่างชาติทั่วโลกร่วมงานดังกล่าว เพื่อเฉลิมฉลองในโอกาสที่ประเพณีสงกรานต์ในประเทศไทย ได้รับการขึ้นทะเบียนเป็นรายการตัวแทนมรดกวัฒนธรรมที่จับต้องไม่ได้ของมนุษยชาติ และร่วมสืบสาน รักษา ต่อยอดมรดกภูมิปัญญาประเพณีสงกรานต์ อันทรงคุณค่าของประเทศไทยให้คงอยู่สืบไป นายเสริมศักดิ์ กล่าว
ด้าน นายโกวิท ผกามาศ อธิบดีกรมส่งเสริมวัฒนธรรม กล่าวว่า กรมส่งเสริมวัฒนธรรม ได้ดําเนินการจัดกิจกรรมสืบสานประเพณีสงกรานต์ พุทธศักราช ๒๕๖๗ ในโอกาสที่ประเพณี “สงกรานต์ในประเทศไทย (Songkran in Thailand, traditional Thai New Year Festival)” ได้รับการประกาศขึ้นทะเบียนในรายการตัวแทนมรดกวัฒนธรรมที่จับต้องไม่ได้ของมนุษยชาติ จากองค์การยูเนสโก ได้แก่ การจัดทําบทเพลงสงกรานต์ ฉบับภาษาต่างประเทศ จํานวน ๔ ภาษา ภาษาไทย ภาษาอังกฤษ ภาษาจีน และภาษาฝรั่งเศส เพื่อเป็นการเผยแพร่ประชาสัมพันธ์ให้ประชาชนและนักท่องเที่ยวชาวต่างชาติ ได้รับรู้ถึงคุณค่าสาระของประเพณีสงกรานต์ในประเทศไทยอย่างกว้างขวาง เป็นการสนับสนุนการสร้างพลังสร้างสรรค์ หรือ Soft Power ของประเทศเพื่อยกระดับและพัฒนาด้านความรู้ ความสามารถ ความคิดสร้างสรรค์ของคนไทย ให้สร้างมูลค่าและสร้างรายได้ ให้แก่ประเทศไทย
กรมส่งเสริมวัฒนธรรม (สวธ.) ได้แต่งตั้งนางสาวแอนโทเนีย โพซิ้ว รองนางงามจักรวาลอันดับ ๑ ประจําปี ๒๐๒๓ เป็น “นางมโหธรเทวี” นางสงกรานต์ ประจําปีพุทธศักราช ๒๕๖๗ เพื่อร่วมถ่ายทอดคุณค่าสาระและแสดงอัตลักษณ์ของประเพณีสงกรานต์ไทย สําหรับกิจกรรมเพื่อสืบสานประเพณีสงกรานต์ในปีนี้ จึงขอเชิญชวนคนไทยและนักท่องเที่ยวชาวต่างประเทศร่วมงานดังกล่าวเพื่อเฉลิมฉลองในโอกาสที่ประเพณีสงกรานต์ในประเทศไทยได้รับการขึ้นทะเบียนเป็นรายการตัวแทนมรดกวัฒนธรรมที่จับต้องไม่ได้ของมนุษยชาติ
ทั้งนี้ สวธ. ขอเชิญร่วมกิจกรรมเพื่อสืบสานประเพณีสงกรานต์ ประจําปี ๒๕๖๗ ประกอบด้วย
-งานรดน้ําขอพรศิลปินแห่งชาติ พุทธศักราช ๒๕๖๗ ณ อาคารเอนกประสงค์ ศูนย์วัฒนธรรมแห่งประเทศไทย วันที่ ๑๐ เมษายน ๒๕๖๗ -นิทรรศการ สงกรานต์ไทย มรดกภูมิปัญญาทางวัฒนธรรมของมนุษยชาติ ๑๐ - ๑๒ เมษายน ๒๕๖๗ เวลา ๑๐.๐๐ - ๒๑.๐๐ น. ณ ลานกลางแจ้งหน้าหอศิลป์กรุงเทพมหานคร (BACC) -งานสืบสานประเพณีสงกรานต์ พุทธศักราช ๒๕๖๗ ณ วัดสุทัศนเทพวราราม กรุงเทพมหานคร ระหว่าง ๑๒ - ๑๖ เมษายน ๒๕๖๗ และ กิจกรรมการแสดงสืบสานประเพณีสงกรานต์ ในงานใต้ร่มพระบารมี ๒๔๒ กรุงรัตนโกสินทร์
ในวันที่ ๑๓ เมษายน ๒๕๖๗ ณ เวทีการแสดง สังคีตศาลา พิพิธภัณฑสถานแห่งชาติ พระนคร เป็นต้น
----------------------------------